EUROPA-PARLAMENTETS AFGØRELSE af 24. april 1997 om decharge til bestyrelsen for Det Europæiske Institut for Forbedring af Leve- og Arbejdsvilkårene (Dublin) for gennemførelsen af budgettet for regnskabsåret 1995 (97/388/EF)

EUROPA-PARLAMENTET,

- der henviser til EF-traktaten og navnlig artikel 206,

- der henviser til regnskabet for Det Europæiske Institut for Forbedring af Leve- og Arbejdsvilkårene og Revisionsrettens beretning herom (C4-0051/97),

- der henviser til Rådets henstilling af 17. april 1997 (C4-0178/97),

- der henviser til betænkning fra Budgetkontroludvalget (A4-0139/97),

A. der henviser til, at det er Revisionsrettens opfattelse, at regnskabet for regnskabsåret, der afsluttes pr. 31. december 1995, er rigtigt, og at de underliggende transaktioner som helhed betragtet er lovlige og formelt rigtige,

1. tager følgende tal til efterretning i regnskabet for Det Europæiske Institut for Forbedring af Leve- og Arbejdsvilkårene:

>TABELPOSITION>

2. henstiller endnu en gang at der udnævnes en finansinspektør på deltid til Instituttet, som eventuelt kan deles med andre tilsvarende organer, og som arbejder under Kommissionens finansinspektør, da det vil kunne begrænse den alt for omfattende anvendelse af forskudsforvaltning;

3. opfordrer i betragtning af, at der ikke er nogen lokal finansinspektør på Instituttet, og for at fremskynde de besværlige procedurer, Kommissionen til at indføre en ordning, hvorved Instituttet kan forelægge sine finansforslag til behandling og godkendelse i Kommissionens finansinspektion ad elektronisk vej;

4. accepterer, at Instituttets praksis med at foretage overførsler mellem afsnit i dets eget budget ikke er i modstrid med dets eget finansregulativ, men understreger, at en sådan praksis er uhensigtsmæssig; foreslår derfor følgende retningslinjer;

a) under ingen omstændigheder må der overføres mere end 10 % af bevillingerne i afsnit 1 og 2 og mere end 5 % af bevillinger i afsnit 3 fra de pågældende afsnit

b) samtlige forslag om overførsler mellem kapitler i forskellige afsnit skal udtrykkeligt godkendes af Kommissionen og samtidig sendes til orientering til begge budgetmyndighedens to grene;

5. opfordrer med henblik på at opnå en strammere budgetlægning i organerne Kommissionen til at overveje oprettelsen af en central »reservefond«, som de decentraliserede organer kan trække på/indbetale til i tilfælde af uforudsete udgifter til eller besparelser på lønninger som følge af valutakurssvingninger; opfordrer til, at der gennemføres en feasibility-undersøgelse inden den 30. september 1997;

6. glæder sig til indførelsen af et fælles regnskabssystem for alle organerne i 1998, idet det forventer, at nogle af de isolerede uregelmæssigheder og fejl i Instituttets økonomiske forvaltning, som Revisionsretten har påpeget, kan forhindres;

7. ser fortsat frem til en endelig løsning på det langvarige problem med ejendomsretten til den grund, som Instituttet ligger på; anmoder Instituttet om straks at orientere Parlamentet, så snart de juridiske formaliteter ved erhvervelsen af langtidsforpagtningsretten til grunden er afsluttet;

8. udtrykker generel tilfredshed med troværdigheden af regnskaberne for 1995 og lovligheden og rigtigheden af Instituttets økonomiske forvaltning;

9. meddeler decharge til bestyrelsen for Det Europæiske Institut for Forbedring af Leve- og Arbejdsvilkårene med hensyn til gennemførelsen af budgettet for regnskabsåret 1995 på grundlag af Revisionsrettens beretning;

10. pålægger sin formand at sende denne afgørelse til Bestyrelsen for Det Europæiske Institut for Forbedring af Leve- og Arbejdsvilkårene, Rådet, Kommissionen og Revisionsretten og at offentliggøre den i De Europæiske Fællesskabers Tidende (L-udgaven).

Generalsekretær

Julian PRIESTLEY

Formand

José María GIL-ROBLES